Document ID: 31995R2805

Uredba Komisije (ES) št. 2805/95
z dne 5. decembra 1995
o določitvi izvoznih nadomestil v vinskem sektorju in razveljavitvi Uredbe (EGS) št. 2137/93
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 822/87 z dne 16. marca 1987 o skupni ureditvi trga za vino [1], kakor je bila nazadnje spremenjena z Uredbo (ES) št. 1544/95 [2], in zlasti člena 55(8) Uredbe,
ker se na podlagi člena 55 Uredbe (EGS) št. 822/87 v obsegu, ki je potreben, da se omogoči izvoz proizvodov, naštetih v členu 1(2)(a), (b) in (c) navedene uredbe, na podlagi cen za te proizvode na svetovnem trgu in v mejah sporazumov, sklenjenih v skladu s členom 228 Pogodbe, razlika med temi cenami in cenami v Skupnosti lahko krije z izvoznim nadomestilom;
ker je treba upoštevati tudi stroške teh proizvodov, ekonomske vidike predlaganega izvoza in potrebo po izogibanju motnjam na trgu Skupnosti; ker pa je treba pri določanju zneska nadomestila za likerska vina upoštevati razliko med cenami v Skupnosti in cenami na svetovnem trgu samo za vino in mošt, ki se uporabljata pri proizvodnji likerskih vin, ker takšna razlika ni evidentirana za druge proizvode, ki se uporabljajo pri pridelavi zadevnih vin;
ker je zaradi položaja v mednarodni trgovini ali posebnih zahtev nekaterih trgov lahko potrebno spreminjanje nadomestil v skladu z uporabo ali posebnostmi določenega proizvoda;
ker sporazum o kmetijstvu, sklenjen v okviru urugvajskega kroga večstranskih pogajanj o trgovini, predvideva letne omejitve glede izdatkov za izvozna nadomestila; ker člen 55(7) Uredbe (EGS) št. 822/87 določa, da je treba te obveznosti izpolnjevati na osnovi izdanih izvoznih dovoljenj; ker člen 3(4) Uredbe Komisije (EGS) št. 1685/95 z dne 11. julija 1995 o izdajanju izvoznih dovoljenj za proizvode vinskega sektorja in spremembi Uredbe (EGS) št. 3388/81 o podrobnih pravilih glede uvoznih in izvoznih dovoljenj v vinskem sektorju [3] določa podrobna pravila za te ukrepe;
ker Uredba Komisije (EGS) št. 2137/93 z dne 28. julija 1993 o določitvi izvoznih nadomestil v vinskem sektorju in razveljavitvi Uredbe (EGS) št. 646/86 [4], kakor je bila nazadnje spremenjena z Uredbo (ES) št. 582/95 [5], določa znesek nadomestila za nekatere proizvode na hektoliter in na alkoholno stopnjo; ker je to alkoholno stopnjo mogoče določiti šele v času izvoza in vnesti v certifikat analize iz člena 3(1) Uredbe Komisije (EGS) št. 3389/81 z dne 27. novembra 1981 o podrobnih pravilih za izvozna nadomestila v vinskem sektorju [6], kakor je bila nazadnje spremenjena z Uredbo (ES) št. 2730/95 [7]; ker posledično ni mogoče oceniti izdatkov, nastalih z dodelitvijo izvoznih nadomestil, na podlagi izdanih dovoljenj in uporabiti ukrepov, predvidenih v členu 3(4) Uredbe (ES) št. 1685/95;
ker je torej treba določiti znesek izvoznih nadomestil na hektoliter za različne vrste proizvodov v sektorju ne glede na njihovo alkoholno stopnjo; ker je treba zaradi jasnosti razveljaviti Uredbo (EGS) št. 2137/93 in nekatere tretje države črtati iz seznama tretjih držav za katere se uporabljajo nadomestila;
ker so ukrepi, predvideni s to uredbo, v skladu z mnenjem Upravljalnega odbora za vino,
SPREJELA NASLEDNJO UREDBO:
Člen 1
1. Izvozna nadomestila, predvidena v členu 55 Uredbe (EGS) št. 822/87, so določena v Prilogi k tej uredbi.
2. Uredba (EGS) št. 2137/93 se razveljavi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. decembra 1995

Labels: 3
17
6